
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 496 

12 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθορισμού Οριογραμμής τμήματος του Ρέ¬ 
ματος εφαπτόμενου της ιδιοκτησίας Πασβούρη 
Κωνσταντίνου στην θέση «Παναγιούδα ή Στόρος» 
του Δημ.Διαμ. Σκοπέλου Δήμου Γέρας Νομού Λέ¬ 
σβου. 1 

Κήρυξη ως αναδασωτέας έκτασης εμβαδού 12.000,00 
τ.μ., στη θέση «Κλειδός», Δήμου Δρυμαλίας, της 

νήσου Νάξου. 2 

Κήρυξη ως αναδασωτέας έκτασης 4,018 στρεμ., στην 
θέση «Μαραβέϊκα ή Ράχη», περιοχής Δημοτικού 
Διαμερίσματος Καρβελιού, Δήμου Καλαμάτας, Νο¬ 
μού Μεσσηνίας. 3 

Κήρυξη ως αναδασωτέας συνολικής έκτασης 2.042,50 
τ.μ., στην θέση «Ράχη ή Μαραβέϊκα», περιοχής Κά¬ 
τω Καρβελιού Δημοτικού Διαμερίσματος Καρβε¬ 
λιού, Δήμου Καλαμάτας, Νομού Μεσσηνίας. 4 


ΑΠΟΦΑΣΕΙΣ 

Αριθ. 107 (1) 

Έγκριση καθορισμού Οριογραμμής τμήματος του Ρέμα¬ 
τος εφαπτόμενου της ιδιοκτησίας Πασβούρη Κωνστα¬ 
ντίνου στην θέση «Παναγιούδα ή Στόρος» του 
Δημ.Διαμ. Σκοπέλου Δήμου Γέρας Νομού Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το ν. 3200/1955 περί διοικητικής αποκέντρωσης, ό¬ 
πως τροποποιήθηκε και συμπληρώθηκε μεταγενέστερα. 

2. Τις διατάξεις του π.δ. 39/1983 περί μεταβιβάσεως αρ¬ 
μοδιοτήτων του Υπουργού Δημ. Έργων στις Περιφερεια¬ 
κές Υπηρεσίες. 


3. Τις διατάξεις του άρθρου 66 του ν. 1622/1986 «περί 
Τοπικής Αυτοδιοίκησης, Περιφερειακής Ανάπτυξης και 
δημοκρατικού προγραμματισμού» όπως αντικαταστάθη- 
καν με τις διατάξεις της παρ. 5 του άρθρου 33 του 
ν. 1832/1989. 

4. Τις διατάξειςτου ν. 2503/1997«Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθμ. 33/1998 εγκύκλιο του Υ.ΠΕ.ΧΩ.Δ.Ε. 
«Αστυνόμευση ρεμάτων και συντήρηση αντιπλ/κών έργων». 

6. Το ν. 3010/2002 «Εναρμόνιση του ν. 1650/1988 με τις 
οδηγίες 97/11 ΕΈ. & 96/61 ΕΈ. διαδικασία οριοθέτησης 
και ρυθμίσεις θεμάτωνγιατα υδατορέματα και άλλες δια¬ 
τάξεις». 

7. Το υπ’ αριθμ. 5/2005 πρακτικό θετικής γνωμοδό¬ 
τησης για την οριοθέτηση του εν λόγω ρέματος από 
το Δημοτικό Συμβούλιο του Δήμου Γέρας Νομού Λέ¬ 
σβου. 

8. Την από 13 Ιανουάριου 2005 έκθεση οριοθέτησης 
της Προϊσταμένης του τμήματος Εγγ/κών-Υδρ/κών Έρ¬ 
γων & έργων Περιβάλλοντος κ.α.α. Κουτσοβίλη Δωρο¬ 
θέας Πολιτικού Μηχανικού της Δ.Τ.Υ.Ν.Α. Λέσβου, απο¬ 
φασίζουμε: 

9. Εγκρίνουμε τον καθορισμό της Οριογραμμής τμήμα¬ 
τος του Ρέματος εφαπτόμενου της ιδιοκτησίας Πασβού¬ 
ρη Κωνσταντίνου στην θέση «Παναγιούδα ή Στόρος» του 
Δημ.Διαμ. Σκοπέλου Δήμου Γέρας Νομού Λέσβου, σύμ¬ 
φωνα με τα στοιχεία της Υδρολογικής μελέτης, στην πε¬ 
ριοχή αρμοδιότητας του Δήμου Γέρας, σύμφωνα με το α¬ 
πό Νοεμβρίου 2004 Τοπογραφικό διάγραμμα του Πολιτι¬ 
κού Μηχανικού Πρόβατά Νικολάου, όπως αυτή 
ελέγχθηκε και θεωρήθηκε από την Δ.Τ.Υ.Ν.Α. Λέσβου. 

Η απόφαση να δημοσιευθεί στην Εφημερίδα της Κυ- 
βερνήσεως. 

Μυτιλήνη, 19 Μαρτίου 2005 

Ο Γενικός Γραμματέας Περιφέρειας 
ΣΕΡΓΙΟΣ ΤΣΙΦΤΗΣ 

Αριθ. 1538οικ (2) 

Κήρυξη ως αναδασωτέας έκτασης εμβαδού 12.000,00 
τ.μ., στη θέση «Κλειδός», Δήμου Δρυμαλίας, της νή¬ 
σου Νάξου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Εχοντας υπόψη: 

1. Τις διατάξεις του ν. 2503/1997 (ΦΕΚ 107/τ.Α'/ 
30.5.1997), «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

2. Τις διατάξεις της παρ. 3, του άρθρου 117 του Συ¬ 
ντάγματος. 

3. Τις διατάξεις των άρθρων 37, 38, και 41 του ν. 998/ 
1979 (ΦΕΚ 289/τ.Α'/29.12.1979), «Περί προστασίας των 
δασών και των δασικών εν γένει εκτάσεων της Χώρας». 

4. Τις διατάξεις του άρθρου 120, του ν. 1892/1990 (ΦΕΚ 
101/Τ.Α731.7.1990). 

5. Τις υπ’ αριθμ 160417/1180/8.7.1980 και 182447/3049/ 
24.9.1980 εγκύκλιες δ/γές και αποφάσεις του Υπουργεί¬ 
ου Γεωργίας, που αναφέρονται στο εν λόγω θέμα. 

6. Την υπ’ αριθμ. 377/7.4.2005 εισήγηση της Διεύθυν¬ 
σης Δασών Ν. Κυκλάδων για κήρυξη της εν λόγω έκτασης 


ως αναδασωτέας, επειδή αυτή χρειάζεται απόλυτη προ¬ 
στασία ώστε να αποφευχθεί η διάβρωση και η απόπλυση 
του εδάφους αλλά και η αλλαγή χρήσης αυτής και να 
υποβοηθηθεί η φυσική αναγέννηση ώστε να επαναδημι- 
ουργηθεί η δασική βλάστηση. 

7. Την από 1.3.2005 έκθεση φωτοερμηνείας αρμοδίου 
υπαλλήλου της υπηρεσίας μας, αποφασίζουμε: 

Κηρύσσουμε ως αναδασωτέα με σκοπό τη φυσική ανα¬ 
γέννηση καιτην απόλυτη προστασία της Δασικής μορφής 
έκτασης (παρ. 2 και 3, του άρθρου 3 του ν. 998/1979, ό¬ 
πως προκύπτει από την εισήγηση αρμοδίων υπαλλήλων 
μας), που καταστράφηκε από εκχέρσωση, συνολικού εμ¬ 
βαδού Ε = 12.000.00 τ.μ.. που βρίσκεται στη θέση «Κλει- 
δός», Δήμου Δρυμαλίας, της νήσου Νάξου, Ν. Κυκλάδων. 
Τα όρια της εν λόγω έκτασης προσδιορίζονται στο από¬ 
σπασμα τοπογραφικής πινακίδας Γ.Υ.Σ. (αρ. φύλλου χάρ¬ 
τη 7653.1) κλίμακας 1:5.000, το οποίο αποτελεί αναπό¬ 
σπαστο μέρος της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 22 Απριλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

Αριθ.1346 (3) 

Κήρυξη ως αναδασωτέας έκτασης 4,018 στρεμ., στην θέ¬ 
ση «Μαραβέίκα ή Ράχη», περιοχής Δημοτικού Διαμερί¬ 
σματος Καρβελιού, Δήμου Καλαμάτας, Νομού Μεσ¬ 
σηνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡ/ΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξειςτου π.δ. 51/1987 «Καθορισμός των Περιφε¬ 
ρειών της Χώρας για το σχεδίασμά κ.λπ. της περιφερεια¬ 
κής Ανάπτυξης». 

2. Τις δ/ξεις των άρθρων 1 παρ. 1 και 2, 2 παρ. 1 εδ. δ', 5 
παρ. 3Β, 6 παρ.7 και 7 παρ. 2 του ν. 2503/1997 «Διοίκηση, 
Οργάνωση, Στελέχωση της Περιφέρειας κ.λπ.». 

3. Τις δ/ξειςτων άρθρων 24παρ. 1 και 117 παρ. 3του Συ¬ 
ντάγματος. 

4. Τις δ/ξεις του ν. 998/1979 «περί προστασίας των δα¬ 
σών κ.λπ.» και ειδικότερα: 

α) του άρθρου 41 παρ. 1 όπως συμπληρώθηκε από τις 
διατάξεις του άρθρου 1 παρ. 8 του ν. 3208/23.12.2003 και 
β) του άρθρου 38 παρ. 1. 

5. Τις δ/γές του Υπουργείου Γεωργίας με αριθμ.: 

α) 160417/1180/8.7.1980. 

β) 182447/3049/24.9.1980. 

6. Τις διατάξεις του ν. 3208/2003. 

7. Την υπ' αριθμ. 1790/15.3.2005 πρόταση του Δασαρ¬ 
χείου Καλαμάτας περί κηρύξεως αναδασωτέας της ανα- 
φερομένης στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης αποτελού- 
μενης από άτομα πουρναριού, ασφαλάχτρου, αγριελιάς 
και αφάνας με πυκνότητα 80% που καταστράφηκε από 
παράνομη εκχέρσωση κατά θέσεις από τον Οκτώβριο 
2004 έως και Φεβρουάριο 2005, τη δημόσια δασική έκτα¬ 
ση, τεσσάρων στρεμμάτων και εκατόν ογδόντα τετραγω¬ 


νικών μέτρων (4,018 στρεμ.) που βρίσκεται στη θέση «Μα- 
ραβέίκα ή Ράχη», περιοχής Δημοτικού Διαμερίσματος 
Καρβελιού, Δήμου Καλαμάτας του Νομού Μεσσηνίας 

προσδιορίζεται ως εξής: 3, 4, 5,.46, 47,52, 51, 50 & 3 

και έχει όρια: 

Ανατολικά: Με δημόσια δασική έκταση και με αγρό Γ. 
Πιτσιλή. 

Δυτικά: Με δημόσια αναδασωτέα έκταση (τμήμα Α1) για 
την οποία ισχύει το υπ' αριθμ. 4259/45/2.8.2000 Π. Δ. Α. 
κατά Παναγιώτη Μαραβά και η υπ’ αριθμ. 908/24.4.1997 
απόφαση αναδασωτέας, με δημόσια δασική αναδασωτέα 
έκταση (τμήμα Α2) για την οποία ισχύει η υπ’ αριθμ. 
908/1997 απόφαση αναδασωτέας και με δημόσια δασική 
αναδασωτέα έκταση (τμήμα Α3) για την οποία ισχύει το 
υπ’ αριθμ. 4256/44/2000 Π.Δ.Α. κατά Γ. Πιτσιλή και η υπ’ 
αριθμ. 2374/2000 απόφαση αναδασωτέας. 

Βόρεια: Με αγροτική οδό πέραν της οποίας δημόσια 
δασική αναδασωτέα έκταση (τμήμα ΑΤ) για την οποία 
ισχύει το υπ’ αριθμ. 4259/45/2.8.2000 Π.Δ.Α. κατά Πανα¬ 
γιώτη Μαραβά και υπ αριθμ. 908/24.4.1997 απόφαση α¬ 
ναδασωτέα έκτασης και δημόσια δασική έκταση. 

Νότια: Με δημόσια δασική έκταση. 

Όπως φαίνεται στο συνημμένο τοπογραφικό διάγραμ¬ 
μα κλίμακας 1:1500 που συντάχθηκε από την Δασοπόνο 
του Δασαρχείου Καλαμάτας Κων. Παναγοπούλου και ε¬ 
ντοπίζεται στο απόσπασμα Φύλλου Χάρτη «Καλαμάτας» 
της Γ.Υ.Σ. σε κλίμακας 1:50.000 και αποτελεί αναπόσπα¬ 
στο μέρος της απόφασης αυτής. Προβλέπεται φυσική α¬ 
ναγέννηση της δασικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 21 Απριλίου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

Αριθμ. 1348 (4) 

Κήρυξη ως αναδασωτέας συνολικής έκτασης 2.042,50 

τ.μ., στην θέση «Ράχη ή Μαραβέϊκα», περιοχής Κάτω 

Καρβελιού Δημοτικού Διαμερίσματος Καρβελιού, Δή¬ 
μου Καλαμάτας, Νομού Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του π.δ. 51/1987 «Καθορισμός των Περιφε¬ 
ρειών της Χώρας για το σχεδίασμά κ.λπ. της περιφερεια¬ 
κής Ανάπτυξης». 

2. Τις δ/ξεις των άρθρων 1 παρ. 1 και 2, 2παρ,1 εδ.δ', 5 
παρ. 3Β, 6παρ. 7 και7 παρ. 2του ν. 2503/1997 «Διοίκηση, 
Οργάνωση, Στελέχωση της Περιφέρειας κ.λπ.». 

3. Τις δ/ξεις των άρθρων 24 παρ. 1 και 117 παρ. 3 του 
Συντάγματος. 

4. Τις δ/ξεις του ν. 998/1979 «περί προστασίας των δα¬ 
σών κ.λπ.» και ειδικότερα: 

α) του άρθρου 41 παρ. 1 όπως συμπληρώθηκε από τις 
διατάξεις του άρθρου 1 παρ. 8 του ν. 3208/23.12.2003 και 
β) του άρθρου 38 παρ. 1. 

5. Τις δ/γές του Υπουργείου Γεωργίας με αριθμ.: 

α) 160417/1180/8.7.1980. 

β) 182447/3049/24.9.1980. 

6. Τις διατάξεις του ν. 3208/2003. 

7. Την υπ’ αριθμ. 1887/18.3.2005 πρόταση του Δασαρ¬ 
χείου Καλαμάτας περί κηρύξεως αναδασωτέας, της ανα- 
φερομένης στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης αποτελού- 
μενης από άτομα πουρναριού, ασφαλάχτρου, σχίνου, 
σπάρτου, αφάνας και αγριελιάς με πυκνότητα 80% περί¬ 
που, που καταστράφηκε από παράνομη εκχέρσωση κατά 
το χρονικό διάστημα του μηνός Νοεμβρίου 2004 τη δημό¬ 


σια δασική έκταση, συνολικού εμβαδού δύο χιλιάδων σα¬ 
ράντα δύο τετραγωνικών μέτρων και πενήντα τετραγωνι¬ 
κών εκατοστών (2.042,50 τ.μ.) (αποτελούμενης εκ δύο 
τμημάτων Ε1 = 1384,50 τ.μ. και Ε2=658,00 τ.μ.), που βρί¬ 
σκεται στη θέση «Ράχη, ή Μαραβέϊκα», περιοχής Κάτω 
Καρβελιού, Δημοτικού Διαμερίσματος Καρβελιού, Δήμου 
Καλαμάτας του Νομού Μεσσηνίας, και προσδιορίζεται 
ως εξής: 

Τμήμα Ε1 (Α, Β, Γ, Δ, Ε, Ζ, Η, Θ, I & Α) 

Ανατολικά: Με δημόσια δασική έκταση. 

Δυτικά: Με Δημόσια δασική έκταση και με αγροτική οδό 
πέραν της οποίας δημόσια δασική έκταση τμήματος Ε2. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Τμήμα Ε2 (Κ, Λ, Μ, Ν & Κ) 

Ανατολικά: Με αγροτική οδό πέραν της οποίας δημόσια 
δασική έκταση, τμήματος Ε1. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση για την οποία ισχύει 
τελεσίδικα το υπ : αριθμ. 349/5/2001 Π. Δ. Α. κατάΝ. Μπεσ- 
σή και η υπ' αριθμ. 273/2001 απόφαση αναδασωτέας. 

Όπως φαίνεται στο συνημμένο τοπογραφικό διάγραμ¬ 
μα κλίμακας 1:500 που συντάχθηκε από τη Δασοπόνο του 
Δασαρχείου Καλαμάτας Κων. Παναγοπούλου και εντοπί¬ 
ζεται στο απόσπασμα Φύλλου Χάρτη «Καλαμάτας» κλίμα¬ 
κας 1:50.000 και αποτελεί αναπόσπαστο μέρος της από¬ 
φασης αυτής, Προβλέπεται φυσική αναγέννηση της δα¬ 
σικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 21 Απριλίου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣΤΕΤΑΡΤΟ) 


ΤΟΠΟΓΡλΦΙΚΟ ΔΙΑΓΡΑΜΜΑ ΔΑΣΙΚΗΣ ΕΚΤΑΣΗΣ ΠΟΥ ΕΚΧΕΡΣΩΘΗΚΕ ΠΑΡΑΝΟΜΑ 
ΑΠΟ ΤΗΝ ΠΑΝΑΠΟΓΑ ΓΥΖ. ΧΡΗΣΤΟΥ ΑΡΓΥΡΗ ΚΑΤΟΙΚΟ ΚΑΤΩ ΚΑΡΒΕΛΙΟΥ 
ΘΕΣΗΤΡΑΧΗ Ή ΜΑΡΑ8ΘΚΑ - ΚΑΤΩ ΚΑΡΒΕΛΙΟΥ 
ΔΗ Μ. ΔΙΛΜ.: ΚΑΡΒΕΛΙΟΥ ΔΗΜΟΣ: ΚΑΛΑΜΑΤΑΣ 

ΕΜΒΑΔΟΝ Ε1 (Α,Β,Γ.ΙΑ>=1^Μ^0τ.μ 

ΕΜΒΑΔΟΝ Ε2 (ΚΛΜ,Ν,Κ>=β58,00 τ.μ. 

ΣΥΝΟΛΙΚΟ ΕΜΒΑΔΟΝ (Ε1+£2^2042,60 τ.μ. 


ΚΛΙΜΑΚΑ 1:500 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



